CELEX: 32021R0170
Language: lv
Date: 2021-02-09 00:00:00
Title: Komisijas Īstenošanas regula (ES) 2021/170 (2021. gada 9. februāris) par atsevišķu preču klasifikāciju kombinētajā nomenklatūrā

15.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 50/1
               
            
         KOMISIJAS ĪSTENOŠANAS REGULA (ES) 2021/170
         (2021. gada 9. februāris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 9. februārī
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Gerassimos THOMAS
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Pudele, kas izgatavota no mehāniski izgatavota stikla, galvaskausa formā, aptuveni 9,5 cm augsta, ar nominālo ietilpību 180 ml. Pudelei ir īss kakls (apmēram 1,5 cm garš un atvēruma diametrs 2 cm) un nenoslēgts korķa aizbāznis, kas brīvi iederas pudeles atverē.
                        Sk. attēlu  (*1).
                     
                     
                        7013 49 99 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 7013 , 7013 49  un 7013 49 99  formulējumu.
                        Pamatojoties uz tā objektīvajām īpašībām (izstrādājuma īpašo formu, korķa aizbāznis brīvi iederas pudeles kakla atverē; nenoslēgts korķa aizbāznis) izstrādājums nav paredzēts plašai komerciālai izmantošanai preču pārvadāšanai vai iepakošanai pozīcijas 7010  nozīmē. Korķa aizbāznis nav piemērots, lai nodrošinātu, ka pārvadāšanas laikā saturs nenoplūst vai neizplūst. Pudeles konstrukcija un brīvais aizbāznis padara izstrādājumu līdzīgu karafei vai eļļas vai etiķa traukam, kas ir galda vai virtuves stikla izstrādājumi un kas ir izslēgti no pozīcijas 7010  (sk. arī Harmonizētās sistēmas skaidrojuma par 7010  pozīciju pirmo daļu un piektās daļas c) izņēmumu un HS skaidrojuma par pozīciju 7013  pirmās daļas 1. punktu). Līdz ar to klasificēšana pozīcijā 7010  – stikla pudele, ko izmanto preču pārvadāšanai vai iepakošanai, tiek izslēgta.
                        Tāpēc izstrādājums ir klasificējams ar KN kodu 7013 49 99  pie galda un virtuves piederumiem vai tamlīdzīgiem stikla izstrādājumiem (izņemot izstrādājumus, kas minēti pozīcijā 7010  vai 7018 ).
                     
                  
               
            
               (*1)  Attēls pievienots tikai informācijai.